Trading
ట్రేడింగ్‌ ఆద్యంతం అనిశ్చితే!
ముంబై, నవంబరు 17: బెంచ్‌మార్క్‌ షేర్‌ సూచీలు స్వల్పంగా దిగజారాయి. ట్రేడింగ్‌ ఆద్యంతం అనిశ్చితిచోటు చేసుకుంది. ఇన్వెస్టర్లు లాభాలకే ఆసక్తిచూపడంతో అమ్మకాల ఒత్తిడి పెరిగింది. నోట్లచెలామణి రద్దు సమీపకాలంలో కూడా ఎక్కువ ప్రభావంచూపు తుందని అంచనా. బిఎస్‌ఇ సెన్సెక్స్‌ 71 పాయిం ట్లు దిగజారి 26,227 పాయింట్లవద్ద స్థిరపడితే నిఫ్టీ 50సూచి 31 పాయింట్లు క్షీణించి 8079 పాయింట్లవద్ద నిలిచింది. మార్కెట్లలో బిఎస్‌ఇ మిడ్‌క్యాప్‌ 0.38శాతం దిగజారింది. స్మాల్‌క్యాప్‌ 0.57శాతం దిగజారింది. ప్రారంభంలోనే సెన్సెక్స్‌ 150 పాయింట్లు పెరిగింది. తర్వాత అమ్మకాల ఒత్తిడి పెరగడంతో 100పాయింట్లు నష్టపోయింది. ఇంట్రాడేలో నిఫ్టీ కూడా 8100స్థాయిని అధిగమిం చింది. ఐఇరంగం ఒకటిశాతానికిపైగా నీరసించింది.
రూపాయి విలువలు, నాస్కామ్‌ ఈ ఏడాది వృద్ధి అంచనాలు తగ్గించడం కారణంగా ఉంది. అలాగే ట్రంప్‌ విధివిధానాలపై అస్పష్టత నెలకొనడం మరింత కీలకంగామారింది. టిసిఎస్‌, ఇన్ఫోసిస్‌, విప్రో సంస్థలు 2.33, 1.29శాతం, 0.70శాతం చొప్పున క్షీణించాయి. టాటామోటార్స్‌ సెన్సెక్స్‌లో టాప్‌ లాభాల్లోనిలిచింది. 3.73శాతం లాభపడిం ది. పవర్‌గ్రిడ్‌ 2.37శాతం పెరిగింది. నష్టాల పరంగాచూస్తే ఆటో, ద్విచక్రవాహన తయారీ దారు లు నష్టాలు చవిచూశారు.
బ్యాంకునోట్ల కార్యా చరణ కారణంగా బజాజ్‌ ఆటో 2.19శాతం దిగ జారింది. టెలికాం రంగపరంగాచూస్తే 2.45శాతం క్షీణించింది. భారతి ఎయిర్‌టెల్‌ నాలుగుశాతం క్షీణించింది. జెట్‌ఎయిర్‌వేస్‌ నష్టాలను 2.28శాతం దిగజార్చింది. స్టాక్‌ 52వారాల కనిష్టంగా అంటే 362 పాయింట్లు దిగజార్చింది. సిమెంట్‌ స్టాక్స్‌ పరంగా అంబుజా సిమెంట్స్‌ 3.73శాతం, ఎసిసి 2.68శాతం దిగజారాయి. నగదుసమస్యను తీర్చేం దుకు విత్‌డ్రా పరిమితులను ప్రభుత్వం కుదిం చింది. రైతులు, పెళ్ళిళ్లకు మాత్రం అనుమతులు పెంచింది.
నోట్లరద్దుపై పార్లమెంటులో రెండోరోజు కూడా పెద్ద ఎత్తున ధుమారం లేవడంతో చివరకు వాయిదా పడింది. అంతర్జాతీయ మార్కెట్లపరంగా జపాన్‌ నిక్కీ, చైనా షాంఘై కాంపోజిట్‌ సూచి హాంకాంగ్‌ హ్యాంగ్‌సెంగ్‌ వంటివి లాభపడ్డాయి. అమెరికా ట్రెజరీ రాబడులపరంగాచూస్తేవారం పొడ వునా పెరిగినట్లు తేలింది. డొనాల్డ్‌ ట్రంప్‌ అనూహ్య విజయం కొంత ట్రెజరీ రాబడులను పెంచిందనే చెప్పాలి. జపాన్‌ ప్రభుత్వపరంగా బాండ్ల రాబడులు దిగజారాయి. బ్యాంక్‌ ఆఫ్‌ జపాన్‌ నిర్దిష్టమైన రేట్‌ను ప్రకటించింది. మొదటిసారిగా బాండ్లకొనుగోలు పథ కాన్ని ప్రారంభించింది. ఇక యూరోపియన్‌ షేర్ల పరంగా చూస్తే ప్రారంభంలో కొంత దిగజారాయి. బ్యాంకింగ్‌ స్టాక్స్‌పరంగాచూస్తే వెనకబడ్డాయి. అహో ల్డ్‌ డెల్హైయిజ్‌ కంపెనీ షేర్లు అధ్వాన్నంగా ట్రేడింగ్‌ అయ్యాయి. యూరోపియన్‌ యూనియన్‌ వ్యాప్తంగా స్టాక్స్‌600 సూచి 0.2శాతం దిగజారింది. అంతకు ముందు ట్రేడింగ్‌లో కూడా 0.2శాతం దిగజారాయి.